Fins a l'establiment del Tercer Reich, Heydrich ajudà Hitler a "fer neteja" de molts opositors polítics, mantenint un impressionant sistema de fitxes d'individus i organitzacions que s'oposaven al Partit i al règim. Es creu que va ser el creador de documents oblidats entre el govern soviètic i l'alt comandament alemany. Mentre que ara se sap que la Gran Purga estalinista del Cos d'Oficials soviètic va ser molt influït per aquestes estratagemes, i com que en aquells moments es cregué que era degut als seus oficis, li proporcionà un gran prestigi. També va ser instrumental per a l'establiment del fals "atac" polonès a la ràdio nacional alemanya a Gleiwitz, intentant donar una justificació a l'Alemanya nazi per a iniciar la Segona Guerra Mundial, tot i que fracassà i només sortí a la llum quan els investigadors aliats van començar les recerques entre els documents alemanys capturats, atès que l'estació de ràdio triada només era una sucursal de Radio Breslau, el senyal de la qual era més potent.